Izziņa par atzinumā sniegtajiem iebildumiem

|  |
| --- |
| Likumprojekts “Grozījumi Publiskas personas kapitāla daļu un kapitālsabiedrību pārvaldības likumā” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | (28.11.2019-03.12.2019) Elektroniskā starpministriju/starpinstitūciju saskaņošana | | |
|  |  | | |
| Saskaņošanas dalībnieki | Tieslietu ministrija, Finanšu ministrija | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus | | Finanšu ministrija, Tieslietu ministrija | |  |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | 4 | 5 |
|  | **Tieslietu ministrija** | | | | |
| 1. | Par likumprojekta 1. un 2.pantā lietotā termina “Atkarīgās kapitālsabiedrības” svītrošanu no likumprojekta. | Lūdzam izvērtēt Likumprojekta 1. un 2. pantā iekļauto terminu “atkarīgās sabiedrības” un “meitas sabiedrības” lietojumu. Norādām, ka meitas sabiedrība saskaņā ar Publiskas personas kapitāla daļu un kapitālsabiedrības pārvaldības likuma 1. panta pirmās daļas 7. punktu ir kapitālsabiedrība, kurā publiskas personas kapitālsabiedrība vai publiski privātā kapitālsabiedrība ir ieguvusi tiešu izšķirošo ietekmi uz līdzdalības pamata Koncernu likuma izpratnē. Savukārt saskaņā ar šā likuma 8. panta pirmo daļu, ja publiskas personas kapitālsabiedrība iegūst visas kapitāla daļas vai balsstiesīgās akcijas citā kapitālsabiedrībā, tā ir atkarīgā kapitālsabiedrība. Norādām, ka termins “meitas sabiedrības” aptver plašāku subjektu loku, kā arī jau ietver atkarīgās sabiedrības, proti, publiskas personas kapitālsabiedrībai, iegūstot visas kapitāldaļas citā kapitālsabiedrībā, rodas tieša ietekme pār šo kapitālsabiedrību (atkarīgo kapitālsabiedrību). Ņemot vērā minēto, Tieslietu ministrijas ieskatā termins “atkarīgās sabiedrības” ir svītrojams no minētajām Likumprojekta normām. | | Iebildums daļēji ņemts vērā.  Precizēta projekta 1. un 2.panta redakcija, lai uzsvērtu, ka likumprojekts skar tikai valsts kapitālsabiedrību atkarīgās kapitālsabiedrībās, savukārt meitas sabiedrības var būt gan publiski privātajām, gan publiskas personas kontrolētām kapitālsabiedrībām, kurās valsts ir dalībnieks (akcionārs).  Publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) 8.panta pirmajā daļā atkarīgajām kapitālsabiedrībām un 8.panta trešajā daļā meitas sabiedrībām ir noteikts atsevišķs tiesiskais regulējums, kas tieši saistīts ar to vai valstij netieši pieder 100% kapitāla daļu vai 50%+1 kapitāla daļu. Līdz ar to terminam “Atkarīgā kapitālsabiedrība” ir juridiska nozīme un tas saglabājams Kapitālsabiedrību pārvaldības likumā. | Precizēta projekta 1. un 2.punkta redakcija. Skatīt projektu. |
| 2. | Par likumprojekta papildināšanu ar pārejas noteikumu. | Papildus attiecībā uz Likumprojekta 2. pantā ietverto regulējumu norādām, ka ir apsverama pārejas noteikumu nepieciešamība, ņemot vērā, ka grozāmā norma satur pilnvarojumu, uz kura pamata izdoti Ministru kabineta 2015. gada 22. decembra noteikumi Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" (turpmāk – Ministru kabineta noteikumi). Tieslietu ministrija vērš uzmanību, ka, stājoties spēkā Likumprojekta 2. pantā paredzētajam grozījumam, kas izsaka pilnvarojumu jaunā redakcijā, Ministru kabineta noteikumu regulējums attiecīgā daļā zaudēs spēku. Ņemot vērā minēto, aicinām papildināt Likumprojektu, paredzot likumā pārejas noteikumu, lai līdz jauna regulējuma izdošanai uz jaunā pilnvarojuma pamata paliek spēkā regulējums esošajos Ministru kabineta noteikumos. | | Iebildums ņemts vērā.  Projekts papildināts ar pārejas noteikumu. | Papildināti pārejas noteikumus ar 30.punktu šādā redakcijā:  “30. Uz šā likuma 28.panta sestās daļas pamata izdotie Ministru kabineta noteikumi ir spēkā līdz brīdim, kad stājas spēkā jaunie uz šī panta pamata izdotie Ministru kabineta noteikumi”. |
| 3. | Izteikt 28.panta sesto daļu šādā redakcijā:  “(6) Ministru kabinets atbilstoši šā panta nosacījumiem nosaka kārtību, kādā valsts kapitālsabiedrībās, publiski privātajās un publiskas personas kontrolētās kapitālsabiedrībās, kurās valsts ir dalībnieks (akcionārs), un to atkarīgajās kapitālsabiedrībās un meitas kapitālsabiedrībās prognozējama peļņas daļa, kas izmaksājama dividendēs, kā arī valsts kapitāla daļu turētāja rīcību, izlietojot dalībnieka (akcionāra) tiesības lemt par dividendēs izmaksājamo peļņas daļu.”. | Norādām uz Likumprojekta 2. pantā ietverto regulējumu, no kura pirmšķietami izriet, ka publiski privāto un publiskas personas kontrolēto kapitālsabiedrību meitas un atkarīgo kapitālsabiedrību kapitāla daļu turētājs ir valsts, kā arī valsts minētajās kapitālsabiedrībās ir kā dalībnieks (akcionārs), kas lemj par dividendēs izmaksājamo peļņas daļu. Līdz ar to lūdzam precizēt minēto normu, ņemot vērā, ka valsts nav minēto kapitālsabiedrību kapitāla daļu turētājs vai dalībnieks (akcionārs). | | Iebildums ņemts vērā.  Precizēta panta redakcija. un papildināta projekta anotācija ar skaidrojumu, ka ar dalībnieku (akcionāru) noteikumu ietvaros saprot valsts kapitāla daļu turētāju un valdi publiskas personas kapitālsabiedrībā, publiski privātā kapitālsabiedrībā, publisku personu kontrolētā kapitālsabiedrībā, kurai ir meitas sabiedrība vai atkarīgā kapitālsabiedrība. | Izteikt 28.panta sesto daļu šādā redakcijā:  “(6) Ministru kabinets atbilstoši šā panta nosacījumiem nosaka kārtību, kādā valsts kapitālsabiedrībās, to atkarīgajās kapitālsabiedrībās un meitas sabiedrībās, kā arī publiskas personas kontrolētās kapitālsabiedrībās un publiski privātajās kapitālsabiedrībās, kurās valsts ir dalībnieks (akcionārs), un to meitas sabiedrībās prognozējama peļņas daļa, kas izmaksājama dividendēs, kā arī valsts kapitāla daļu turētāja vai dalībnieka (akcionāra) rīcību, izlietojot dalībnieka (akcionāra) tiesības lemt par dividendēs izmaksājamo peļņas daļu.”. |
| 4. | “Nominācijas komisijā iekļauj valsts kapitāla daļu turētāja vai padomes (ja tāda ir izveidota) un koordinācijas institūcijas (izņemot atkarīgo kapitālsabiedrību nominācijas komisijas) izvirzītos pārstāvjus, kā arī neatkarīgus ekspertus un, ja nepieciešams, novērotājus ar padomdevēja tiesībām.”. | Likumprojekta 3. pantā noteikts, ka nominācijas komisijā iekļauj valsts kapitāla daļu turētāja vai padomes (ja tāda ir izveidota) un koordinācijas institūcijas (izņemot atkarīgo kapitālsabiedrību nominācijas komisijas) izvirzītos pārstāvjus. No minētās normas izriet, ka nominācijas komisijā nevar iekļaut citas (atkarīgo kapitālsabiedrību) nominācijas komisijas pārstāvjus. Līdz ar to normas saturs neatbilst tās anotācijā norādītajam mērķim, proti, veidojas situācija, kad nominācijas komisijā neiekļauj citas (atkarīgo kapitālsabiedrību) nominācijas komisijas pārstāvjus. Tādēļ lūdzam precizēt Likumprojekta 31. pantu. | | Iebildums ņemts vērā | Vārds iekavās “komisijas” aizstāts ar vārdu “komisijās”. |
| 5. | Par likumprojekta 5.punktu  3) atkarīgās kapitālsabiedrības valdes un padomes locekļus nominē publiskās personas kapitālsabiedrības valde vai atkarīgās kapitālsabiedrības padome atbilstoši šā likuma 31.pantamvai 37. pantam, izņemot nosacījumu par koordinācijas institūcijas izvirzītā pārstāvja dalību nominācijas komisijā. | No Likumprojekta 4. pantā ietvertā regulējuma nav skaidri saprotams, uz ko un kādā veidā attiecas normā iekļautais: “[..] izņemot nosacījumu par koordinācijas institūcijas izvirzītā pārstāvja dalību nominācijas komisijā”. Līdz ar to lūdzam precizēt minētās normas redakciju.  Vienlaikus lūdzam sakārtot Likumprojektā normas tādā secībā, kādā grozāmās normas ir likuma tekstā. | | Iebildums ņemts vērā.  Precizēts tiesību normas teksts. | 3) atkarīgās kapitālsabiedrības valdes un padomes locekļus nominē publiskās personas kapitālsabiedrības valde vai atkarīgās kapitālsabiedrības padome atbilstoši šā likuma 31.pantam, (izņemot nosacījumu par koordinācijas institūcijas izvirzītā pārstāvja dalību nominācijas komisijā) vai 37. pantam. |
| **Finanšu ministrija** | | | | | |
| 6. | Projekta anotācija | Izskatot Pārresoru koordinācijas centra vienlaikus virzītos grozījumus noteikumos, kur ne noteikumu nosaukumā, ne arī tā normās nav paredzēts veikt precizējumus, kā arī anotācijā nav norādes uz noteikumu tvēruma paplašināšanu, saprotam, ka tiks veikti vēl vieni grozījumi minētajos noteikumos. Tādējādi, lai novērstu dažādu interpretāciju, lūdzam likumprojekta anotācijas I sadaļas 2.punktā norādīt, ka šobrīd vienlaikus virzītie grozījumi noteikumos tiek virzīti, lai nodrošinātu steidzamo normu (norādot tieši kādu) stāšanos spēkā 2020.gada 1.janvārī, bet grozījumi, kas paredz paplašināt noteikumu tvērumu, tiks virzīti tikai pēc likumprojekta pieņemšanas Saeimā. | | Iebildums ņemts vērā  Papildināta projekta anotācija | Papildināts anotācijas I sadaļas 4.punkts ar šādu tekstu:  “Vienlaikus ar šo likumprojektu virzītie grozījumi Ministru kabineta 2015.gada 22.decembra noteikumos Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” ir saistīti ar citu Ministru kabineta 11.oktobra sēdes uzdevuma (prot. Nr.47, 6.§ 5.2.punkts) izpildi, kura termiņš ir 2020.gada 1.janvāris.”. |
| 7. | Par projektu kopumā | Aicinām veikt grozījumus Publiskas personas kapitāla daļu un kapitālsabiedrību pārvaldības likumā, paredzot precizēt likuma 58.panta ceturtajā daļā noteikto starpperioda pārskatā iekļaujamo informāciju, ja gada pārskati un konsolidētie gada pārskati tiek gatavoti atbilstoši starptautiskajiem grāmatvedības standartiem (turpmāk – SGS), kuri pieņemti saskaņā ar Eiropas Parlamenta un Padomes 2002.gada 19.jūlija regulu (EK) Nr.1606/2002 par starptautisko grāmatvedības standartu piemērošanu.  Gada pārskatu un konsolidēto gada pārskatu likuma 3.panta septītā daļa noteic, ka kapitālsabiedrība, kura atbilstoši šā likuma nosacījumiem ir liela sabiedrība, var sagatavot gada pārskatu atbilstoši SGS. Šajā gadījumā kapitālsabiedrība finanšu pārskata posteņu novērtēšanai, finanšu pārskata sastāvdaļām un paskaidrojošās informācijas sniegšanai finanšu pārskatā attiecīgi piemēro šā panta piektās daļas 1., 2. un 3.punkta nosacījumus. Gada pārskatu un konsolidēto gada pārskatu likuma 70.pants noteic, ka pamatojoties uz Eiropas Parlamenta un Padomes 2002.gada 19.jūlija regulas (EK) Nr.1606/2002 par starptautisko grāmatvedības standartu piemērošanu 5.pantu, koncerna mātes sabiedrība var sagatavot konsolidētos gada pārskatus saskaņā ar SGS. Šajā pantā minētajā gadījumā koncerna mātes sabiedrība konsolidētā gada pārskata un konsolidētā finanšu pārskata posteņu novērtēšanai, konsolidētā finanšu pārskata sastāvdaļām un paskaidrojošās informācijas sniegšanai konsolidētajā finanšu pārskatā attiecīgi piemēro šā likuma 3.panta piektās daļas 1., 2. un 3.punkta nosacījumus.  Vēršam uzmanību, ka, piemēram, valsts akciju sabiedrība “Valsts nekustamie īpašumi” sagatavos finanšu pārskatus par 2019.gadu atbilstoši SGS. Pamatojoties uz SGS 34.standartā “Starpperioda finanšu pārskatu sniegšana” minēto, lai nodrošinātu pārskatu savlaicīgu sniegšanu un izmaksu taupīšanu, kā arī neatkārtotu jau iepriekš sniegtu informāciju, lai starpperioda datumos tiktu sniegts mazāks informācijas apjoms nekā gada finanšu pārskatos, uzņēmums var pieņemt lēmumu, sniegt saīsinātus starpperiodu finanšu pārskatus. Minētais SGS standarts nosaka, ka starpperioda finanšu pārskata minimālais saturs ir:  a) saīsināts finanšu stāvokļa pārskats (saīsinātā bilance);  b) saīsināts atsevišķais peļņas vai zaudējumu aprēķins un saīsināts apvienotais ienākumu pārskats;  c) saīsināts pašu kapitāla izmaiņu pārskats;  d) saīsināts naudas plūsmu pārskats;  e) atsevišķas paskaidrojošās piezīmes.  Tādējādi aicinām Publiskas personas kapitāla daļu un kapitālsabiedrību pārvaldības likuma 58.panta ceturtās daļas 1.punktu papildināt ar jaunu teikumu šādā redakcijā:  “Ja kapitālsabiedrība pārskatu gatavo atbilstoši starptautiskajiem grāmatvedības standartiem, kuri pieņemti saskaņā ar Eiropas Parlamenta un Padomes 2002.gada 19.jūlija regulu (EK) Nr.1606/2002 par starptautisko grāmatvedības standartu piemērošanu, tad starpperiodu finanšu pārskats sastāv vismaz no saīsinātā finanšu stāvokļa pārskata (saīsinātā bilance), saīsinātā atsevišķā peļņas vai zaudējumu aprēķina un saīsinātā apvienoto ienākumu pārskata, saīsinātā pašu kapitāla izmaiņu pārskata, saīsinātā naudas plūsmas pārskata un atsevišķajām paskaidrojošajām piezīmēm”. | | Daļēji ņemts vērā.  PKC ir izvērtējis Finanšu ministrijas piedāvātos grozījumus Kapitālsabiedrību pārvaldības likuma 58.panta ceturtajā daļā un secina, ka saīsināta starpperiodu pārskata sagatavošana ir izvēles tiesība, tas nav obligāts pasākums. Līdz ar to pagaidām nav pietiekama pamata veikt grozījumus Kapitālsabiedrību pārvaldības likuma 58.panta ceturtajā daļā, taču jautājums par to kā piemērot Kapitālsabiedrību pārvaldības likuma 58.pantu gadījumos, kad kapitālsabiedrība starpperiodu pārskatus sagatavo atbilstoši SGS, tiks atrunāts PKC izstrādātajās vadlīnijās par informācijas publiskošanu. | Projekts netiek mainīts. |
| Atbildīgā amatpersona | | |  | | | |

Dzintra Gasūne

|  |
| --- |
| (par projektu atbildīgās amatpersonas vārds un uzvārds) |
| Kapitālsabiedrību pārvaldības nodaļas vadītāja |
| (amats) |
| 670828921 |
| (tālruņa numurs) |
|  |